Propagandakongregationen
Propagandakongregationen, blev grundlagt 1622 i Rom af pave Gregor 15. med den opgave at koordinere missionen i ikke-katolske og i ikke-kristne områder. Frem til 1953 hørte den romerskkatolske kirke i Danmark under Propagandakongregationen.
Propagandakongretionen hed på latin Congregatio de Propaganda Fide, hvilket betyder 'Kongregationen til udbredelse af troen'. I 1988 skiftede den navn til Congregatio pro Gentium Evangelizatione 'Kongregationen for Folkeslagenes Evangelisering' og i 2022 til 'Dikasteriet for Evangelisering'.